Kai L. Henriksen: Den senglaciale og aliuviale Insektfauna. 43 



værre foreligger ikke i det behandlede Materiale Insektfund fra Dryasleret; Insektlivet 

 i Dryastiden har sikkert, naar man ser hen til arktiske Forhold nu til Dags, været meget 

 fattigt, i hvert Fald paa Arter. Fra Allerød-Perioden foreligger Fund af Otiorrhynchus 

 dubius (maurus), en af de Former vi maa tro har været her i Dryastiden; den findes saa 

 hyppigt i danske og sydsvenske senglaciale Aflejringer, at den ligefrem maa betragtes som 

 et Ledefossil for disse. Den har ogsaa nutildags en nordlig Udbredelse (foruden alpine 

 Forekomster i Mellem-Evropa)^). Den har trukket sig Nordpaa, bort fra Rude Hegn, 

 fordi det senere blev den for varmt. Andre Former har været til Stede i Rude Hegn, da 

 Temperaturen (i Egetidens varmeste Afsnit) var højere end vor, og har nu trukket sig Syd 

 paa, fordi det blev dem for koldt. Da Forskellen mellem Egetidens varmeste Juli-Tem- 

 peratur (der angives til ca. 17°) og vor nuværende Juli-Temperatur (ca. 16,1°) ikke har 

 andraget 1°, har de imidlertid ikke trukket sig langt bort; Laccophilus variegaius har 

 saaledes nu sin Nordgrænse ved Østersøens Sydkyst (samt en svensk Reliktforekomst 

 i Blekinge); den var i Femsølyng i Egetiden. Paa samme Maade var Elater æthiops aaben- 

 bart i Egetiden ikke sjælden i Femsølyng (2 Fund i forskellig Dybde), nu er de nærmeste 

 Lokaliteter Bognæs og Jægerspris i Hornsherred, der overhovedet er Artens nordligste 

 Forekomster, hvor den derfor nu er sjælden. 



Der er imidlertid andre Arter, der er fundet i Femsølyngs Tørv, og som nu har truk- 

 ket sig tilbage fra Rude Hegn, men ikke af klimatiske Grunde (deres Nordgrænse ligger 

 nu ret højt mod Nord i Skandinavien). Det er jo muligt, at Scolytiis Batzeburgi er for- 

 svundet derfra af Mangel paa gamle Birke til at yngle i, og Gnorimus variahilis har maa- 

 ske gjort det, fordi Ege, passende til Ynglepladser (hule Træer, Stubbe) bliver sjældnere. 

 Grunden til at Carabus nitens og Agonum ericeti er forsvundet, skal jeg ikke forsøge at 

 gætte paa. 



Til at skrive vor Insektverdens Indvandringshistorie er Tiden endnu ikke inde, 

 dertil foreligger der endnu alt for faa Fakta angaaende Arternes fossile Forekomster. 

 Kan dette lille Arbejde til sin Tid anvendes som Materiale dertil, vil dets Maal være 

 naaet. 



1) Ogsaa det andet Dyr fra Allerød-Mulden, Patrobus septentrionis, er en nordlig Form. 



København, Januar 1914. 



6* 



